NELJANDA KOOSSEISU

KOMMUNAALKOMISJONI KOOSOLEKU P R O T O K O L L

Haapsalu,								19. jaanuar 2005 nr 25

Algus kell 16.00, lõpp kell 17.00
Juhatas			komisjoni esimees Toivo Hein
Võtsid osa	Ivar Astok, Kalju Aigro, Toivo Hein
Puudus	Kaido Antsve, Arder Väli

Kutsutud	linnaarhitekt Anu Joost, linnakeskkonna osakonna juhataja Krista Vilta

Päevakord:
1. Haapsalu Linnavolikogu 28.01.2005 istungile esitatud ja kommunaalkomisjoni menetlusse suunatud eelnõude läbivaatamine ja seisukoha võtmine
2. Eelnõu “Üldplaneeringut muutva detailplaneeringu algatamine (Mihkli ja Karja tänavate ristmiku äärne ala)” algatamine

Päevakorrapunkt nr 1

•	Haapsalu linna jäätmehoolduseeskirja uue redaktsiooni kehtestamine
OTSUSTATI: teha volikogule ettepanek toetada eelnõud esitatud kujul.

•	Haapsalu Linnavolikogu 28.02.2003 määruse nr 7 “Haapsalu linnas koerte ja kasside pidamise eeskiri” muutmine
OTSUSTATI: esitada muudatusettepanek:
Muuta määruse eelnõu punkti 1.2 ja lugeda see järgmiselt: “punktiga 7 järgmises sõnastuses “7. Looma suhtes on lubamatu tema vigastamine, kannatuste tekitamine, omaniku poolt hülgamine, piinamine, abitusse seisundisse jätmine jmt.” ja viia järgnevad punktid vastavasse numeratsiooni.
Linnavalitsuse seisukoht		arvestada täielikult

•	Üldplaneeringut muutva detailplaneeringu algatamine (Posti 41, 41a ja Posti 43/Tallinna mnt 1 kruntide ning lähiala)
OTSUSTATI: esitada kaks muudatusettepanekut:
Muudatusettepanek nr 1:
Eelnõu lisa 1 “Posti 41, 41a ja Posti 43/Tallinna mnt 1 kruntide ning lähialal detailplaneeringu LÄHTEÜLESANNE” punktis 1 “Planeeringu eesmärk” jätta välja sõnad “kuni kaheksa korruselise”.
Linnavalitsuse seisukoht		arvestada täielikult

Muudatusettepanek nr 2:
Eelnõu lisa 1 “Posti 41, 41a ja Posti 43/Tallinna mnt 1 kruntide ning lähialal detailplaneeringu LÄHTEÜLESANNE” punktis 4 “Planeeringuga esitada” punktis 4.5 jätta välja sõnad “Hoonete absoluutkõrgus ei tohi ületada Posti 39 krundil asuva hoone absoluutkõrgust”
Linnavalitsuse seisukoht		arvestada täielikult

•	Katastriüksuste sihtotstarbe määramine
OTSUSTATI: teha volikogule ettepanek toetada eelnõud esitatud kujul.

•	Haapsalu Linnavolikogu 17.06.2004 otsuse nr 127 “Üldplaneeringut muutva detailplaneeringu algatamine (Holmi kallas 18 detailplaneering)” lisa muutmine
OTSUSTATI: teha volikogule ettepanek toetada eelnõud esitatud kujul.

•	Haapsalu linna osalemine Jalgrattatee Haldamise Sihtasutuses
OTSUSTATI: teha volikogule ettepanek toetada eelnõud esitatud kujul.

Päevakorrapunkt nr 2

Eelnõu “Üldplaneeringut muutva detailplaneeringu algatamine (Mihkli ja Karja tänavate ristmiku äärne ala)” algatamine

ARUTATI:
Algatava planeeringu eesmärk on määrata seni hoonestamata riigimaale krundi piirid ja kasutamise otstarve, ehitusõigus.
Üldplaanina kehtiva planeeringu kohaselt on antud ala ühiskondlike hoonete maa, kuhu on ette nähtud nurgahoone ehitamine. Algatatava planeeringuga tehakse ettepanek mitte hoonestada antud maa-ala, vaid ehitada välja planeeringu käigus avalikustatud projekti järgi üldkasutatav park.
Planeering on aluseks maa munitsipaliseerimise taotlusele.

OTSUSTATI:
1. Teha volikogu juhatusele ettepanek võtta päevakorda eelnõu “Üldplaneeringut muutva detailplaneeringu algatamine (Mihkli ja Karja tänavate ristmiku äärne ala)” (lisatud).
2. Teha volikogule ettepanek kinnitada eelnõu esitatud kujul.

Toivo Hein
Juhataja ja protokollija

HAAPSALU LINNAVOLIKOGU
NELJANDA KOOSSEISU

OTSUS

Haapsalu,			28. jaanuar 2005 nr 
									EELNÕU

Üldplaneeringut muutva
detailplaneeringu algatamine
(Mihkli ja Karja tänavate ristmiku äärne ala)

Juhindudes kohaliku omavalitsuse korralduse seaduse § 6 lg 1, lg 3 p 1, § 22 lg 1 p 33, § 23, planeerimisseaduse § 10 lg 1 ja 5, Haapsalu põhimääruse § 12 lg 1 p 34, § 62 ja haldusmenetluse seadusest, Haapsalu Linnavolikogu otsustab:

1.	Algatada üldplaneeringut muutev Mihkli ja Karja tänavate ristmiku äärse ala detail-planeering.

2.	Kinnitada detailplaneeringu lähteülesanne vastavalt lisale 1.

3.	Otsus avalikustada väljapanekuga Haapsalu Linnavolikogu Kantseleis.

4.	Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Andres Ammas
Volikogu esimees

Esitaja			kommunaalkomisjon,20.01.2005

Lisa 1
KINNITATUD
Haapsalu Linnavolikogu
28.01.2005 otsusega nr 

Mihkli ja Karja tänavate ristmiku äärse ala detailplaneeringu
LÄHTEÜLESANNE

Planeeringu tellija: Haapsalu Linnavalitsus
Lähteülesanne kehtib: kaks aastat

1. Planeeringu eesmärk
Detailplaneeringu algatamise eesmärk on planeerida Mihkli ja Karja tänavate ristmiku äärne hoonestamata riigimaa üldkasutatava pargi krundiks. Määrata üldmaa krundile piirid ja ehitusõigus pargi rajamiseks.

2. Andmed planeeritava maa-ala kohta 
Planeeritav ala, pindalaga ca 2500 m2, asub Karja ja Mihkli tänavate nurgal ning piirneb kahest küljest elamu- ja ärikruntidega.
1895. a linnaplaani andmetel oli Karja tänava äärne hoonestatud, seal asusid Haki kõrtsi tallid.
Peale tallide lammutamist on hoonestamata maad kasutatud haljasalana.
Haapsalu muinsuskaitsealal paiknev maa-ala on jätkuvalt riigi omandis.

3. Kehtivad planeeringud
3.1 Haapsalu linnas üldplaneeringuna kehtiva RPI Eesti Projekt 1987 töö nr A 1104-85/87 “Haapsalu linna ja kuurordi generaalplaani korrektuur” kohaselt on maa-ala ette nähtud ühiskondlike hoonete maana, millele saaks ehitada suuremahulise nurgahoone.
Koostatava detailplaneeringuga saab teha ettepaneku muuta kehtivat planeeringut ja näha ette üldmaakrundi moodustamine pargi rajamiseks.

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

Planeeringuga esitada:
4.2	Olemasoleva olukorra iseloomustus.
4.3	Planeeritava maa-alale krundi piiride määramine.
4.4	Krundi ehitusõigus:
-	krundi lubatud sihtotstarve: üldmaa;
-	lubatud ehitiste (pargipaviljon) suurim arv krundil:1;
-	suurim lubatud ehitusalune pindala: määrata planeeringuga;
4.4 Krundi hoonestusala piiritlemine: hoonestusala siduda krundi piiridega.
4.5 Arhitektuurinõuded ehitistele:
-	lubatud ehitis: pargipaviljon;
4.6	Haljastuse ja heakorra põhimõtted:
-	krundi piirded (materjal, kõrgus);
-	planeeritav kõrg- ja madalhaljastus;
4.7	Liikluskorraldus:
-	määrata bussipeatuse asukoht;
-	nõuded puuetega inimeste liikumise tagamiseks;
-	kruntidele pääsu asukohad ja/või piiri osad kust kohast sissepääsude rajamine on keelatud;
4.8	Tehnovõrkude ja –rajatiste põhimõtteline lahendus ja asukohad: anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, elektrivarustus, välisvalgustus, hüdrantide paiknemine);
4.9	Määrata keskkonnatingimused planeeringuga kavandatu elluviimiseks ja lahendada jäätmekäitluse korraldamine.
4.10	Servituutide vajaduse määramine.
4.11	Kuritegevuse riske vähendavad nõuded ja tingimused: planeeringu lahenduse väljatöötamisel tugineda Eesti standardile EVS 809-1:2002.
Märkus: Kui planeeringu koostamise käigus muutuvad lähteseisukohad ulatuses, mis ei muuda planeeringu põhilahendust ning linnavalitsus ja linnavolikogu juhtiv komisjon on muudatustega nõustunud, ei kuulu lähteülesanne muutmisele.

5 Detailplaneeringu koosseis
5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500;
5.4 Tehnovõrkude planeering M 1:500;
5.5 Detailplaneeringu lahenduse illustratsioon;
5.6 Seletuskiri.

6. Koostöö planeeringu koostamisel
Planeeringu koostaja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf failina) esitatakse ehitus- ja arhitektuurigrupile läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maanõunik, linnaarhitekt, linnakeskkonna osakonna juhataja, linnaarengu ja muinsuskaitse spetsialist);
7.2 Riigi Muinsuskaitseamet;
7.3 Lääne Maavalitsus;
7.4 Lääne maavanema poolt määratud täiendavad kooskõlastused juhul, kui maavanem need määrab;
7.5 Pärnu Teedevalitsuse Lääne osakonnalt.
Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	3 täismahus (seletuskiri ja joonised) komplekti;
-	dvg failina;
-	3 detailplaneeringu põhijoonist seletuskirjaga.
8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja arhitektuurigrupp koos planeeringu koostajaga.

Lähteülesande lisa: detailplaneeringuga käsitletava maa-ala situatsiooni skeem.